Etter cand.med.-eksamen (1972) ble han godkjent spesialist i onkologi (læren om kreft) og tok den medisinske doktorgrad (dr.med.) i 1983. Etter et og et halvt år ved Radiumhospitalet gikk han til Haukeland universitetssykehus for å bygge opp en ny kreftavdeling. Han var først assisterende overlege. I 1986 ble han professor II ved Universitetet i Bergen i terapeutisk onkologi. Senere ble han professor og avdelingsoverlege.